Dinar Bahrain

Dinar (, kod ISO 4217: BHD) merupakan mata wang Bahrain. Ia dibahagikan kepada 1000 fils (فلس). Nama dinar berasal dari denarius Rom. Dinar diperkenalkan pada 1965, menggantikan rupee Teluk pada kadar 10 rupee bersamaan 1 dinar. Dinar Bahrain disingkatkan sebagai .د.ب (Arab) atau BD (Rumi). Ia selalunya ditulis sehingga tiga tempat perpuluhan bagi menandakan nilai fils.

Wang kertas 
Pada 1965, Lembaga Mata Wang Bahrain memperkenalkan siri wang kertas dengan denominasi 100 fils,  ¼, ½, 1, 5 dan 10 dinar. Pada 1973, Agensi Kewangan Bahrain mengambil alih tugas penghasilan wang kertas dan mengeluarkan wang-wang kertas  ½, 1, 5, 10 dan 20 dinar. Agensi tersebut ditukarkan namanya kepada Bank Pusat pada 7 September 2006.

Pada 17 Mac 2008, pihak Bank Pusat Bahrain telah mengeluarkan siri keempat wang ketas Bahrain yang memperlihatkan warisan serta pembangunan moden negara. Siri wang kertas 10 dan 20 dinar yang terbaharu dikeluarkan pada 4 September 2016.

Lihat juga 
 Rupee Teluk
 Ekonomi Bahrain

Rujukan

Pautan luar 

   

Ekonomi Bahrain
Kadar tukaran tetap